જેટલીએ કહ્યું કે મે જેલની અંદર 19 મહિના કાઢ્યા છે. જેનું કારણ અભિવ્યક્તિની સ્વાતંત્રતા ઉપરાંત બીજી કોઇ માંગણી નહોતી. તેમણે કોંગ્રેસ પાર્ટી પર તીખો હૂમલો કરતા કહ્યું કે જે લોકો આજ જેએનયુ પ્રદર્શનનું સમર્થન કરી રહ્યા છે તે અગાઉ ઇમરજન્સીમાં પણ પોતાનું સમર્થન આપી ચુક્યા છે. નાણા મંત્રી મેલબોર્નમાં લેક્ચર દરમિયાન કહ્યું કે ગરીબી ઉપરાંત ભારત આતંકવાદથી પણ ખુબ પીડીત હતુ.મુંબઇમાં 1993માં થયેલા વિસ્ફોટમાં 300 લોકોનાં મોત નિપજ્યા હતા. જ્યારે હજારો લોકો ઘાયલ થયા હતા. જો કે લાંબી ચાલેલી કાયદાકીય પ્રક્રિયા બાદ માત્ર એક વ્યક્તિને જ દોષી ઠેરવવામાં આવ્યો. જો કે તે દોષીત વ્યક્તિનાં સમર્થનમાં પણ હૈદરાબાદ યુનિવર્સિટી કેમ્પસની અંદર કાર્યક્રમનું આયોજન કરવામાં આવ્યું.